पूर्व मध्य रेलवे की ओर से होली के अवसर पर मुगल सराय-पटना-झाझा के रास्ते लखनऊ और कोलकता के बीच 19 फरवरी से 27 मार्च 2018 तक लखनऊ-कोलकता-लखनऊ एक्सप्रेस स्पेशल साप्ताहिक ट्रेन परिचालन की जाएगी.
ट्रेन नंबर 04206 लखनऊ-कोलकाता स्पेशल ट्रेन 19 फरवरी से 26 मार्च तक प्रत्येक सप्ताह सोमवार को लखनऊ से सुल्तानपुर, वाराणसी, मुगलसराय, बक्सर, आरा, दानापुर पटना, बख्तियारपुर, मोकामा, किउल, झाझा होते हुए कोलकाता पहुंचेगी.
04205 कोलकाता-लखनऊ एक्सप्रेस ट्रेन 20 फरवरी से 27 मार्च तक सप्ताह में प्रत्येक मंगलवार को कोलकाता से खुलकर बंडेल, बर्द्धमान, दुर्गापुर, आसनसोल, चितरंजन, मधुपुर एवं जसीडीह होते हुए अगले दिन झाझा, किउल, मोकामा, बख्तियारपुर, पटना, दानापुर, आरा, बक्सर, मुगलसराय होते हुए लखनऊ पहुंचेगी। इसमें प्रथम और द्वितीय वातानुकुलित श्रेणी का एक कोच, तृतीय वातानुकुलित श्रेणी के एक कोच, स्लीपर क्लास के 6 कोच, साधारण श्रेणी 6 कोच एवं एसएलआर के दो कोच सहित 16 कोच होंगे.
bho_Deva bho_Deva bho_Deva